John Collett Falsen

John Collett Falsen () var ein norsk embetsmann og politikar. 

Familie
Foreldra til John Collett Falsen var stiftamtskrivar Hagbarth Falsen (1791-1836) og Aletta Fleischer (1792-1868). Dei to gifta seg 15.desember 1811.Digitalarkivet: Klokkerbok for Garnisonsmenigheten prestegjeld, Akershus slottsmenighet sokn 1810-1814 Christian Magnus Falsen og Carl Falsen var to av onklane hans, og besteforeldra var embetsmann og forfattar Enevold Falsen frå København og den norske skodespelaren Henriette (Anna Henrikka Petronelle) Mathiesen.L. Dietrichson(1866) Omrids af den norske poesis historie 

John Collett Falsen gifta seg med Henriette Falk i Vang prestegjeld i 1848. Hennar far var sorenskrivar i Vang.Historieboka: John Collett Falsen 

Utdanning
Bergen Katedralskule 1828-1833
Cand.jur. 1841

Yrkesliv
John Collett Falsen jobba som prokurator i Nedenes amt frå 1846 til 1849. Etter dette flytta han til Trondheim og jobba som overrettssakfører der ei kort tid før han flytta til Drammen same år. Falsen jobba som prokurator og var ordførar i Drammen i fleire periodar. 

Falsen var amtmann (fylkesmann) i Nordre Bergenhus amt (no Sogn og Fjordane fylke) frå 1861 til 1869. I sitt første år som amtmann budde Falsen i Lærdal, men flytta embetet til Leikanger kommune i 1862. Falsen kjøpte garden Nybø av sorenskrivar Hjort, og når han selde garden vidare til staten året etter vart Nybø embetsgard for amtmannen i Nordre Bergenhus Amt.Kulturhistorisk leksiokn, Fylkesarkivet: Fylkesmannen i Sogn og Fjordane - historikk Amtsstova på Nybø fungerte som administrasjonsbygg fram til 1939, og i 2013, i samband med 250årsjubileet for Sogn og Fjordane fylke, vert amtsstova, det eldste administrasjonsbygget i fylket, restaurert og flytta.Sogn Avis 09.01.2013: Gjorde funn i veggane

Falsen var stortingsrepresentant for Nordre Bergenhus Amt i periodane 1859-61, 1865-67 og 1869-69, og statsråd frå 1869 til han døydde i 1879. Som statsråd var han i Justisdepartementet (1969-70, 1871-72, 1874-77 og 1878-79), ved statsrådsavdelinga i Stockholm (1870-71, 1873-74 og 1877-78), og var marineminister 1871 og indreminister 1872-73.

Utmerkingar
John Collett Falsen var Kommandør av St. Olavs Orden, han fekk Storkorset av den svenske Nordstjerneordenen og Storkorset av den danske Dannebrogorden. Ved Uppsala universitetet sin jubileumsfest i 1877 var Falsen utnemnd til juris hedersdoktor.

Kjelder
NRK Fylkesleksikon: John Collett Falsen
Hemnesslekt: Hagbart de Falsen
Store Norske Leksikon: Falsen
Terje Bratberg, Store Norske Leksikon: Carl Falsen
Knut Mykland, Store Norske Leksikon: Christian Magnus Falsen
Paul Thyness, Store Norske Leksikon: Envold De Falsen
Nordisk familjebok - Uggleupplagan. 7. Egyptologi-Feinschmecker

Fotnotar

Kategori:Fylkesmenn i Sogn og Fjordane
Kategori:Stortingsrepresentantar 1859-1861
Kategori:Stortingsrepresentantar 1865-1867
Kategori:Stortingsrepresentantar 1868-1870
Kategori:Norske statsrådar 1814-1884
Kategori:Norske justisministrar
Kategori:St. Olavs Orden
Kategori:Dannebrogordenen
Kategori:Nordstjerneordenen
Kategori:Folk frå Oslo